อาการเกิดจากการกินหมึกค่ะ ก็มีอาการปวดท้องถ่าย แต่ไม่ถ่าย ก่อนหน้านั้นก็กินไปยังไม่เป็นอะไรค่ะ อาการปวดท้องบิดร่วมด้วยค่ะ แสบท้องด้วยค่ะ
 กินหมึก คงหมายถึงปลาหมึกใช่ไหมครับ อาการของที่เขียนมาน่าจะเข้าได้กับอาการกระเพาะอาหารลำไส้อักเสบ จาก อาหารเป็นพิษครับ เพราะปลาหมึกเป็นของทะเล ต้องแช่ความเย็นก่อนมาถึงผู้กิน ถ้าแช่ความเย็นไม่เย็นพอให้แบคทีเรียไม่เจริญเติบโต ก็อาจทำให้แบคทีเรียเติบโตจนสร้างสารที่ทำให้เราท้องเสียได้ และอีกอย่างพบได้มากกว่า แม้อาหารจะสุกสดใหม่ แต่น้ำจิ้ม ที่กินมักจะมีแบกทีเรียร่วมด้วยเพราะอาจเป็นของเก่าเก็บมารวมกันไม่ได้ทำใหม่ทุกวัน ก่อนหน้านั้นไม่เป็นก็อาจเป็นเพราะการเก็บรักษาของเขายังไม่เป็นปัญหาได้ครับคำแนะนำควรไปพบแพทย์เพื่อให้การวินิจฉัยและรักษาโดยเร็วครับ